OpenLLM-France/wikimedia huggingface dataset:
# Kino: la leyenda del padre negro

Kino: la leyenda del padre negro és una pel·lícula mexicana dirigida per Felipe Cazals i protagonitzada per Enrique Rocha, Rodolfo de Anda i Blanca Guerra.

## Argument

Abans de morir el pare jesuïta Francisco Eusebio Kino recorda els successos que el van fer viatjar d'Itàlia a la Nova Espanya, on va acompanyar a l'expedició de l'almirall d'Atondo en qualitat de cartògraf i missioner. Durant la seva estada a Califòrnia i Sonora, Kino és testimoni del maltractament dels espanyols cap als indígenes, situació que a vegades es gira en contra de la seva missió evangelitzadora.

## Repartiment

* padre Francisco Eusebio Kino: Enrique Rocha
* almirall d'Atondo: Rodolfo de Anda
* tinent Rincón: Carlos Cardán
* pare Saeta: Leonardo Daniel
* pare Goñi: Jorge Fegán
* tinent Manje: Fernando Balzaretti
* cortesana 1: Blanca Guerra
* cortesana 2: Tina Romero
* ballarina a la cort: Pilar Medina
* duquessa d'Aveiros: Federica Armendáriz

## Premis

* Va obtenir el 2n lloc en la categoria Clàssics de Mèxic en el VI Concurs de Cinema organitzat pel Fideïcomís d'Estímuls al Cinema Mexicà (FECIMEX) en 1993.
* En la XXXVI edició dels Premis Ariel va ser nominada a: Millor Direcció, Millor Actuació Masculina, Millor Actor de Quadre, Millor Fotografia, Millor Coactuació Masculina i Millor Música de Fons, però només va guanyador aquesta última.

## Referències

* ↑ «Còpia arxivada». Arxivat de l'original el 2016-03-06. [Consulta: 1r abril 2021].
* ↑ «Película "Kino: la leyenda del padre negro", de Felipe Cazals - Morelianas» (en espanyol europeu). [Consulta: 27 novembre 2015].

## Enllaços externs

* Kino: la leyenda del padre negro a YouTube
# Cristóbal Márquez Crespo

Cristóbal Márquez Crespo (Madrid, 21 d'abril de 1984) més conegut simplement com a Cristóbal és un futbolista professional madrileny. Actualment, és jugador del CF Fuenlabrada de la Segona Divisió B.

## Trajectòria futbolística

Després del seu pas per les categories inferiors del Vila-real CF i diverses cessions, l'estiu del 2010, ascendí al primer equip amb tots els efectes procedent de l'equip filiat groguet. Equip amb el qual ascendí a la segona divisió i hi jugà una temporada.
Debutà a la Primera Divisió el 15 de gener de 2011. Era la dinovena jornada del Campionat de Lliga 2010/11, en un partit en què el Vila-real CF guanyà al CA Osasuna per 4-2. Entrà al terreny de joc al minut 41 de la segona part substituint a Borja Valero.
A finals de març del 2011 el jugador és cedit a l'Elx CF fins a final de temporada. Durant aquest període juga també l'eliminatòria d'ascens de l'equip valencià a la Primera Divisió.
L'11 de juliol del 2011 es va fer oficial el seu traspàs a l'FC Karpaty Lviv ucraïnès.
El 28 de gener del 2012 tornà cedit a l'Elx CF fins a finals de temporada.
L'octubre del 2013 va fer-se oficial el seu fitxatge per Auckland City FC. Equip amb qui va disputar el Mundial de clubs del 2013.
Després d'aquest pas fugaç per Nova Zelanda, el jugador va firmar per l'Olympiakos Volou de l'última divisió professional grega.

## Referències

* ↑ «Vila-real CF 4-2 CA Osasuna» (en castellà). Web del diari Marca. [Consulta: 17 gener 2011].
* ↑ «Cristóbal, del Vila-real, arriba cedit a l'Elx» (en castellà). Web del diari Marca. [Consulta: 11 juliol 2011].
* ↑ «Márquez deja el Vila-real por el Karpaty» (en castellà). Web del diari Marca. [Consulta: 12 juliol 2011].
* ↑ «Cristobal Márquez torna a l'Elx» (en castellà). Web de l'Elx CF. Arxivat de l'original el 2012-05-02. [Consulta: 24 maig 2012].
* ↑ «Auckland City, se incorpora Cristóbal Márquez» (en castellà). Web de todomercado. Arxivat de l'original el 2013-10-30. [Consulta: 12 desembre 2013].
* ↑ «Cristóbal Márquez ha sido presentado con el Olympiakos Volou» (en castellà). Web de planeta fichajes. [Consulta: 7 febrer 2014].

## Enllaços externs

* Estadístiques a Soccerway
# Here's Lucy

Here's Lucy és una sitcom estatunidenca protagonitzada per Lucille Ball. La sèrie estava protagonitzada també pel seu company en la vida real Gale Gordon i els seus fills en la vida real Lucie Arnaz i Desi Arnaz Jr.. Va ser emesa a la CBS del 1968 al 1974. Va ser la tercera sitcom de Ball després de I Love Lucy (1951–57) i The Lucy Show (1962–68).

## Repartiment

| Actor | Personatge | 1a temporada | 2a temporada | 3a temporada | 4a temporada | 5a temporada | 6a temporada |
| Actor | Personatge | 1968–69 | 1969–70 | 1970–71 | 1971-72 | 1972-73 | 1973-74 |
| Lucille Ball | Lucy Carter | Protagonista | Protagonista | Protagonista | Protagonista | Protagonista | Protagonista |
| Gale Gordon | Harrison Otis "Harry" Carter | Protagonista | Protagonista | Protagonista | Protagonista | Protagonista | Protagonista |
| Lucie Arnaz | Kim Carter | Protagonista | Protagonista | Protagonista | Protagonista | Protagonista | Protagonista |
| Desi Arnaz, Jr. | Craig Carter | Protagonista | Protagonista | Protagonista | N/S | Convidat | N/S |
| Mary Jane Croft | Mary Jane Lewis | Recurrent | Secundari | Secundari | Secundari | Secundari | Secundari |

## Referències

* ↑ Interview with Lucie Arnaz. The Archive of American Television (9 de desembre de 2011).
# Alex Ribeiro

Alex Ribeiro (7 de novembre del 1948, Belo Horizonte, Brasil) va ser un pilot de curses automobilístiques brasiler que va arribar a disputar curses de Fórmula 1.

## A la F1

Alex Ribeiro va debutar a la F1 a la quinzena i penúltima cursa de la temporada 1976 (la 27a temporada de la història) del campionat del món de la Fórmula 1, disputant el 10 d'octubre del 1976 el G.P. dels Estats Units al circuit de Watkins Glen.
Va participar en un total de vint curses puntuables pel campionat de la F1, disputades en tres temporades no consecutives (1976-1977 i 1979) aconseguint una vuitena posició com millor classificació en una cursa (en dues ocasions) i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1976 | Hesketh Racing | Hesketh | Cosworth | BRA | SUD | O.USA | ESP | BEL | MON | SUE | FRA | GBR | ALE | AUT | HOL | ITA | CAN | USA 12 | JAP | | - | 0 |
| 1977 | Hollywood March Racing | March | Cosworth | ARG Ret | BRA Ret | SUD Ret | O.USA Ret | ESP NVQ | MON NVQ | BEL NVQ | SUE NVQ | FRA NVQ | GBR NVQ | ALE 8 | AUT NVQ | HOL 11 | ITA NVQ | USA 15 | CAN 8 | JAP 12 | - | 0 |
| 1979 | Fittipaldi Automotive | Fittipaldi | Cosworth | ARG | BRA | SUD | O.USA | ESP | BEL | MON | FRA | GBR | ALE | AUT | HOL | ITA | CAN NVQ | USA NVQ | | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 20 (10) | 0 | 0 | 0 | 0 | 0 |
# Química marina

La química marina és la disciplina que, emprant els coneixements i metodologia propis de la Química, estudia les concentracions, reaccions i comportament dels diversos elements i compostos en l'aigua de mar així com la seva participació en els processos que configuren els cicles biogeoquímics. També és objecte d'aquesta disciplina el bescanvi de matèria entre l'oceà i l'atmosfera, entre l'aigua i els fons oceànics i entre l'oceà i la terra ferma. La Química Marina també és denominada Oceanografia química tot i que existeix un lleuger matís entre ambdues denominacions que té a veure amb l'estratègia de treball i el caràcter multidisciplinari de l'oceanografia química.
# Armada (desambiguació)

«Armada» té aquests significats:
* Armada marina militar o de guerra que desenvolupa la seva activitat en el medi aquàtic.
** Armada anglesa, flota de vaixells enviats a la costa ibèrica per Elisabet I d'Anglaterra en 1589, durant la Guerra angloespanyola de 1585–1604.
** Armada Espanyola, branca marítima de les Forces Armades Espanyoles
** Armada Reial del senyor rei d'Aragó, força naval del rei d'Aragó forces militars navals de la Corona d'Aragó
* Biografies: Alfonso Armada (Madrid, 1920), militar espanyol conegut per la seva participació en l'intent de cop d'estat del 23-F de 1981
* Loita Armada Revolucionaria organització armada de l'esquerra independentista
# Kinnegad

Kinnegad (Cionn Átha Gad en irlandès, que vol dir "el molí de la mà esquerra") és una ciutat d'Irlanda, capital del comtat de Westmeath, a la província de Leinster. Està a la frontera amb el comtat de Meath, en la cruïlla de les carreteres N6 i N4. Es troba a 60 km de Dublín.

## Enllaços externs

* Informació del Cens de 2006
* Strategic Development Framework for the Midlands Gateway; General stastic & regional information
# Crudivorisme

El crudivorisme és un estil de vida que promou el consum de menjar no cuit, sense processar, i sovint orgànic com a gran percentatge d'una dieta de nutrició. Segons el tipus de vida i els resultats desitjats, les dietes de menjar cru poden incloure una selecció de fruites crues, vegetals, fruita seca, llavors, ous i derivats, peix, carn, i productes làctics no pasteuritzats (com llet natural, formatge i iogurt).
Un crudívor és una persona que consumeix sobretot menjar cru, o exclusivament, segons com sigui d'estricta la dieta. Els crudívors creuen que com més alt sigui el tant per cent de menjar cru a la dieta, més grans seran els beneficis per a la seva salut. Els membres de la comunitat crudívora defensen que el menjar cru contribueix a la pèrdua de pes i prevé i/o cura molts problemes de salut i malalties cròniques.
# Hercólubus

Hercólubus (o Planeta Gegant) és un suposat planeta que es deuria haver percebut des de la Terra l'11 d'agost de 1999, segons la previsió de l'astrònom xilè Ferrada. Emilio Aliss explicà que és poc creïble la seua existència perquè deuria haver sigut detectat abans pels programes de rastreig astronòmic. També explicà que les dades del període de translació (25.960 anys) i el semieix major de la seua òrbita respecte el Sol del suposat planeta són incoherents amb la llei de Kepler. Aquest planeta és considerat en les doctrines gnòstiques dels nous moviments religiosos i segons aquestes creences aquest planeta passaria prop del planeta Terra suposaria un canvi de l'ordre mundial amb nous líders. També aquestes doctrines consideren l'aproximació d'aquest planeta com la Fi del món.

## Referències

* 1 2 Ospina, José Herrera «Los rostros religiosos de la ciudad contemporánea». Análisis, 72, 20-04-2015, pàg. 105. DOI: 10.15332/s0120-8454.2008.0072.07.
* ↑ Aliss, Emilio «¿Fin del Mundo o Fin del Milenio?». Acta Nova, 1, 1, 2001, pàg. 6.
* ↑ Bustamante, Lorena Raquel; Signorelli, Yesica Vanesa. «Movimiento gnóstico¿ Lavado de cerebro o socialización tardía y voluntaria?». A: VI Jornadas de Sociología de la UNLP 9 y 10 de diciembre de 2010 La Plata, Argentina. Universidad Nacional de La Plata. Facultad de Humanidades y Ciencias de la Educación. Departamento de Sociología, 2010, p. 5.
# Tribunal de Bòsnia i Hercegovina

El Tribunal de Bòsnia i Hercegovina (Sud Bosne i Hercegovine, Суд Босне и Херцеговине) és un tribunal intern de l'Estat de Bòsnia i Hercegovina (BiH) que inclou a jutges i fiscals internacionals. Es va establir el 3 de juliol de 2002 pel Parlament bosnià, adoptant una llei de l'Alt Representant per Bòsnia i Hergegovina promulgada el 12 de novembre de 2000. És l'òrgan judicial que garanteix la protecció dels drets humans fonamentals i les llibertats en l'àmbit estatal, en tots aquells assumptes previstos per la Constitució de Bòsnia i Hercegovina: crims de guerra, crim organitzat, delictes económics i corrupció. L'actual president del Tribunal és la jutge bosniana Kreso Meddžida.
La seva tasca està regulada per l'Estatut expedit pel Consell de Seguretat de les Nacions Unides, les normes adoptades pels magistrats del Tribunal, així com les mateixes lleis bosnianes, com ara el Codi Penal de Bòsnia i Hercegovina. Tot la presència internacional entre els jutges i la fiscalia, les funcions principals del Tribunal estan en mans dels ciutadans de BiH, les sessions es desenvolupen en els idiomes oficials de BiH, i els condemnats compleixin les seves condemnes en presons de BiH.

## Organització

D'acord amb les seves competències, el Tribunal està compost d'una divisió administrativa, una penal i una d'apel·lació. Aquestes dues darreres estan estructurades en tres seccions:
* Secció I: Crims de Guerra
* Secció II: Crim organitzat, Delictes Econòmics i Corrupció
* Secció III: Altres assumptes sota la seva jurisdicció

## Secció de crims de guerra

La secció de crims de guerra va ser creada el 9 de març de 2005, i ha tingut un paper important en el judici de crims comesos durant la Guerra de Bòsnia. El Tribunal Penal Internacional per a l'antiga Iugoslàvia (ICTY) ha transferit diversos casos a la secció de crims de guerra del Tribunal, d'acord amb la seva política de prioritzar els procediments més rellevants per a poder completar el seu mandat. A diferència del caràcter ad hoc de l'ICTY, el Tribunal no té un mandat de temps limitat.

### Casos transferits per l'ICTY

* Gojko Janković
* Željko Mejakić
* Momčilo Gruban
* Dušan Fuštar
* Duško Knežević
* Paško Ljubičić
* Mitar Rašević
* Radovan Stanković
* Savo Todović
* Milorad Trbić

### Altres casos

* Novak Đukić

## Referències

* 1 2 «Public Information and Outreach Section (PIOS)» (en anglès). Frequently Asked Questions (FAQ). Tribunal de Bòsnia i Hercegovina. [Consulta: 7 març 2010].
* 1 2 «Capacity Building. Developments in Bosnia and Herzegovina» (en anglès). ICTY. [Consulta: 7 març 2010].
* ↑ «Transfer of Cases» (en anglès). ICTY. [Consulta: 7 març 2010].
* ↑ «Bosnia and Herzegovina: selected developments in transitional justice» (en anglès). International Center for Transitional Justice, 01-10-2004. Arxivat de l'original el 2008-05-15. [Consulta: 7 març 2010]. PDF

## Enllaços externs

* Web del Tribunal
* Web de la Fiscalia
# Sant Martí del Morell

Sant Martí del Morell és un monument del municipi del Morell inclòs en l'Inventari del Patrimoni Arquitectònic de Catalunya. L'església de Sant Martí del Morell és una construcció barroca que presenta les següents característiques estructurals: té només una nau i capelles laterals comunicades entre elles. La nau es cobreix amb volta de canó amb llunetes, però les capelles ho fan amb voltes d'aresta. La capçalera està clarament delimitada.
Pel que fa a la façana, destaca la decoració floral dels esgrafiats que la cobreixen, que només trobem a aquí, ja que no n'hi ha a la resta de murs, on les parets estan emblanquinades i mostren uns contraforts senzills que delimiten les capelles i són la sustentació de l'església. La porta principal presenta una porta amb llinda adovellada, emmarcada per pilastres toscanes i frontó triangular partit. Damunt, hi ha una fornícula amb la imatge del patró i, més dalt, un rosetó com un sol. L'edifici està coronat amb un frontó triangular emmarcat per una motllura que el guarneix i un ull de bou al centre. Hi ha dues petites finestres a banda i banda de la façana.
Destaca la torre-campanar a la dreta de la façana possiblement de data posterior i que la seva fàbrica és amb maons i petits arquets al cos de les campanes.

## Història

L'església de Sant Martí va ser una sufragània de la parròquia de Vilallonga fins al 1772, en què es produeix la segregació degut a la potència demogràfica que assolí la vila a la segona meitat del xviii. El 2 d'abril del 1765 s'acabà l'església del Morell. Tretze anys després, es construiria el nou castell, i tot plegat donaria un nou estil a l'estructura urbana. Aquesta església es construí damunt les restes d'una anterior que a la vegada havia substituït a la més primitiva de totes.

## Referències

* 1 2 3 4 5 6 7 «Sant Martí del Morell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 abril 2013].

## Enllaços externs

* «Sant Martí del Morell». Mapa de recursos culturals. Diputació de Tarragona.
# Quint Manli Vulsó Capitolí

Quint Manli Vulsó Capitolí (en llatí: Quintus Manlius A.f. Vulso Capitolinus) va ser un polític i militar romà. Formava part de la gens Mànlia, i era germà d'Aulus Manli Vulsó Capitolí.
L'any 396 aC va ser elegit Tribú amb potestat consular amb Publi Licini Calvus Esquilí el Jove, Publi Meli Capitolí, Gneu Genuci Augurí, Luci Atili i Luci Titini Pansa Sac.
L'exèrcit romà assetjava la ciutat de Veios, i Luci Titini i Gneu Genuci es van dirigir contra els faliscs i els capenats, però van ser sorpresos en una emboscada. Gneu Genuci va morir lluitant i Titini va aconseguir fugir amb els supervivents. Aquesta derrota va desmoralitzar els que assetjaves Veios i alguns van retornar a Roma. Titus Livi diu:
| « | Encara havien arribat notícies més alarmants a Roma: el campament davant de Veios ja estava assetjat i columnes d'enemics disposats a lluitar ara marxaven cap a Roma. Hi va haver una caòtica afluència de gent a les muralles. Les matrones, que eren cridades des de les seves cases per la por general, van córrer cap als temples per dirigir oracions i súpliques als déus | » |
| — Titus Livi. Ab Urbe Condita, V, 2, 18 |||
Llavors es va nomenar dictador a Marc Furi Camil que va aconseguir restablir la calma a la ciutat i a l'exèrcit, i, amb tropes de refresc va aconseguir ocupar Veios, després de deu anys de setge. Titus Livi no anomena Quint Manli Vulsó Capitolí entre els tribuns amb potestat consular d'aquell any, però el seu nom es troba als Fasti.

## Referències

* ↑ Titus Livi. Ab Urbe Condita, V, 2, 18
* ↑ Ogilvie, R. M. A Commentary on Livy: books 1-5. Oxford: Clarendon Press, 1965, p. 667-668.
# Armada Argentina

Armada Argentina o Armada de la República Argentina (ARA) és el braç naval de les Forces Armades Argentines. El seu cor operatiu és la Base Naval Puerto Belgrano. Va tenir un paper fonamental en la Guerra d'Independència de l'Argentina, la Guerra del Brasil i la Guerra de les Malvines. Actualment participa activament en les campanyes antàrtiques de l'Argentina, missions de pau i defensa del patrimoni marítim argentí. Les dades del 2007 indiquen que el personal de l'Armada està format per 20.033 militars i 7437 civils, sumant un total de 27.470 homes que integren la força naval del país. L'Armada compta amb una flota d'avions, l'Aviació Naval, encarregada de potenciar la seguretat marítima nacional, i està formada per 80 vaixells i 75 aeronaus.

## Referències

* ↑ «EL ESCALAFON INTENDENCIA DE LA ARMADA ARGENTINA EN EL BICENTENARIO» (en castellà). Revista de Publicaciones Navales. IPN. Arxivat de l'original el 2015-09-23. [Consulta: 17 agost 2015].
* ↑ Personal de las Fuerzas Armadas Argentinas, dades extretes del Pressupost 2007. Consultat el 21 de novembre de 2007.

## Enllaços externs

* Sitio oficial de la Armada de la República Argentina (ARA)
* Gaceta Marinera digital, noticias e información sobre la actualidad cotidiana de la Armada Argentina
* HISTARMAR - Historia y Arqueología Marítima
* El Snorkel - Comunidad Submarinista Latinoamericana
* Mapa de las bases navales y aeronavales de la marina argentina
# Kírkesx

Kírkesx (en rus: Кыркещ) és un poble de la República de Komi, a Rússia, segons el cens del 2010 tenia 10 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Cruells (Perafita)

Cruells és una masia de Perafita (Lluçanès) inclosa a l'Inventari del Patrimoni Arquitectònic de Catalunya.

## Descripció

Edifici allargat de grans dimensions amb teulada a dues vessants i desaigua a la façana principal. Es poden diferenciar dos cossos. El més gran té petites finestres allindades i en una d'elles hi ha la data 1754. El cos més petit està adossat a la façana sud, té la teulada a un nivell una mica inferior que el cos principal i al primer i segon pis s'obren galeries formades per arcs de mig punt; a la planta baixa hi ha dos arcades fetes de totxana.

## Història

Aquest mas es troba documentat al segle xiv. L'edifici actual és obra del segle xviii. El nom de Cruells perdura encara a Perafita, vinculat amb els Busquets i Mascarella.

## Referències

* 1 2 «Cruells». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 setembre 2017].
# Bossell (arquitectura)

En art i arquitectura, un bossell, bocell o òvul, és una motllura semicilíndrica i de secció més o menys circular que habitualment es troba al basament de les columnes.

## Galeria

* Bossell al basament d'una columna

## Referències

* ↑ «Bossell». Diccionari de la llengua catalana. [Consulta: 29 agost 2021].
* ↑ «Bocell». Diccionari català-valencià-balear (IEC). [Consulta: 29 agost 2021].
* 1 2 «Bossell». Gran Enciclopèdia Catalana. [Consulta: 29 agost 2021].
# Sala Newman

La Sala Newman és una sala situada dins l'Escola Sant Felip Neri, la qual en els seus orígens va fer la funció de sala de conferències. El seu nom es deu al Cardenal John Henry Newman. Quan s'urbanitzà l'actual plaça de Sant Felip Neri aquesta sala quedà a l'interior de la façana de la casa renaixentista del gremi dels Calderers. L'escala de pedra que permet l'accés a la Sala Newman originàriament formava part de l'Església de Sant Felip Neri, estava situada entre l'absis i la capella del Santíssim, i permetia l'accés amb el carrer de la Palla. Aquests esglaons es van traslladar per permetre l'accés a la Sala Newman.

## Referències

* 1 2 Cirici, Alexandre. Barcelona pam a pam. 5a edició. Barcelona: Teide, 1979, p. 254. ISBN 84-307-8187-0.
* 1 2 de C. Laplana, Josep. L'Oratori de Sant Felip Neri de Barcelona i el seu patrimoni artístic i monumental. Montserrat: Publicacions de l'Abadia de Montserrat, 1978, p. 94, 263. ISBN 84-7202-281-1.